**Disposiziun da constataziun**

**Scadenza dal termin areguard l'obligaziun da construir tenor l'art. 19c al. 1 LPTGR**

**Relaschada or da la zona da construcziun**

**tenor l'art. 19e LPTGR**

1. Il(s) […] han las votantas ed ils votants da la vischnanca da […] decidì la [revisiun da la planisaziun locala].
2. Cun il conclus nr. […] dal(s) […] ha la regenza approvà la revisiun da la planisaziun locala.
3. Il conclus d'approvaziun da la regenza e cun quel la revisiun da la planisaziun locala han uschia survegnì vigur legala.
4. En il rom da la revisiun [parziala] da la [planisaziun locala] ha la regenza attribuì il bain immobigliar nr. […] da nov ad ina zona da construcziun.
5. [Signur/dunna proprietari/a dal bain immobigliar ubain signur/dunna retschavider/-dra dal dretg da construcziun] ha obtegnì il(s) […] in sboz da la disposiziun preschenta. Entaifer il termin ha [el/ella] inoltrà ina posiziun ed explitgà principalmain che […].

#### **Consideraziuns**

# Scadenza dal termin areguard l'obligaziun da construir tenor l'art. 19c al. 1 LPTGR

1. En il rom da la revisiun [parziala] da la [planisaziun locala] ha la vischnanca attribuì Voss bain immobigliar nr. […] da nov ad ina zona da construcziun. Tenor l'art. 19c al. 1 LPTGR ston bains immobigliars che vegnan attribuids da nov ad ina zona da construcziun suenter il 1. d'avrigl 2019 vegnir surbajegiads entaifer in termin da(d) [otg][[1]](#footnote-1) onns suenter che l'enzonaziun ha survegnì vigur legala. Decisiv per l'observaziun dal termin areguard l'obligaziun da construir è il cumenzament da las lavurs da construcziun (art. 19c al. 4 LPTGR). Ils termins vegnan suspendids, uschè ditg ch'il cumenzament da la construcziun vegn retardà pervia da proceduras da meds legals u per auters motivs, per ils quals la persuna ch'è obligada da construir n'è betg responsabla (art. 19c al. 4 LPTGR).
2. La revisiun [parziala] da la [planisaziun locala] ha survegnì vigur legala il(s) […]. Ins avess damai stuì cumenzar a surbajegiar il bain immobigliar nr. […] fin il pli tard il(s) [data]. La vischnanca ha però constatà ch'ins n'ha fin oz anc betg cumenzà a construir sin il bain immobigliar nr. […].

[En connex cun las explicaziuns relativas en la posiziun s'imponan las suandantas remartgas:]

Sin fundament da questas explicaziuns vegn constatà che l'obligaziun da construir segund l'art. 19c al. 1 LPTGR, tenor la quala bains immobigliars che vegnan attribuids da nov ad ina zona da construcziun suenter il 1. d'avrigl 2019 ston vegnir surbajegiads entaifer in termin da(d) [otg] onns suenter che l'enzonaziun ha survegnì vigur legala, n'è betg vegnida ademplida.

# Relaschada or da la zona da construcziun tenor l'art. 19e LPTGR

1. Tenor l'art. 19e al. 1 LPTGR po la suprastanza communala disponer la relaschada dal bain immobigliar or da la zona da construcziun, sche l'obligaziun da construir na vegn betg ademplida tenor il termin e sche quai è giustifitgà ord vista da la planisaziun. La relaschada vegn fatga senza indemnisaziun. Resalvadas restan eventualas indemnisaziuns tenor l'art. 19t e l'art. 19u LPTGR (art. 19e al. 2 LPTGR).
2. L'obligaziun da construir betg ademplida tenor termin segund l'art. 19c LPTGR è vegnida constatada survart sut cif. I. Sa basond sin l'art. 19e LPTGR dispona la vischnanca damai da relaschar il bain immobigliar nr. […] or da la zona da construcziun. Relaschar il bain immobigliar nr. […] or da la zona da construcziun è giustifitgà ord vista da la planisaziun, perquai che […]

[En connex cun las explicaziuns relativas en la posiziun s'imponan las suandantas remartgas:]

# Taxas

1. Per elavurar la disposiziun preschenta vegnan incassadas las suandantas taxas [a norma dal reglament communal da taxas].

#### **Disposiziun**

1. L'obligaziun da construir segund l'art. 19c al. 1 LPTGR, tenor la quala bains immobigliars che vegnan attribuids da nov ad ina zona da construcziun suenter il 1. d'avrigl 2019 ston vegnir surbajegiads entaifer in termin da(d) [otg] onns suenter che l'enzonaziun ha survegnì vigur legala, n'è betg vegnida ademplida tenor il termin.
2. Perquai che l'obligaziun da construir n'è betg vegnida ademplida tenor termin, relascha la vischnanca sa basond sin l'art. 19e al. 1 LPTGR il bain immobigliar nr. […] or da la zona da construcziun. Il bain immobigliar vegn attribuì da nov a la [zona d'agricultura].
3. I vegnan incassadas [dal/da la proprietari/a dal bain immobigliar ubain dal/da la retschavider/-dra dal dretg da construcziun] taxas da CHF […] per elavurar la disposiziun preschenta.
4. Cunter la disposiziun preschenta po vegnir recurrì tar la Dretgira administrativa dal chantun Grischun entaifer 30 dis dapi la communicaziun.
5. Communicaziun a:

* [Signur/Dunna proprietari/a dal bain immobigliar, (brev inscritta)]
* [Signur/Dunna retschavider/-dra dal dretg da construcziun, (brev inscritta)]

1. Communicaziun suenter avair survegnì vigur legala ad:

* Uffizi dal register funsil […]
* Uffizi per il svilup dal territori

Per la vischnanca

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Il/La president/a communal/a] [Il/La chanzlist/a]

Communicaziun dal(s): […]

Infurmaziun da diever: Quest model d'ina disposiziun è in agid dal Chantun. Ina disposiziun sto adina vegnir concepida en vista al cas singul concret. Quest model na remplazza betg ina cussegliaziun giuridica. Las formulaziuns da quest model èn da chapir sulettamain sco propostas. Passaschas dal text che la vischnanca sto cumplettar u precisar en mintga cas èn marcadas grisch sco tegnaplazzas en parantesas quadras […].

Concernent las objecziuns e las explicaziuns da las proprietarias e dals proprietaris dals bains immobigliars ubain da las retschavidras e dals retschaviders dal dretg da construcziun pertutgadas e pertutgads sto vegnir prendì posiziun a moda concreta en mintga cas singul per conceder l'attenziun giuridica.

1. En il rom da l'urden fundamental pon las vischnancas scursanir quest termin u al prolungar fin maximalmain 10 onns (art. 19c al. 2 LPTGR). [↑](#footnote-ref-1)